2

       Poslovni broj Ovr-498/2025-9

	[image: ]

	Republika Hrvatska
Općinski sud u Rijeci
Žrtava fašizma 7
51000 Rijeka



Općinski sud u Rijeci, po sucu Adriani Puž, po nacrtu više sudske savjetnice specijaliste Karoline Peloza, u ovršnoj stvari ovrhovoditelja Hrvatskog telekoma d.d. Zagreb, Radnička cesta 21, OIB: 81793146560, zastupani po punomoćniku Tihomiru Zecu, odvjetniku iz Odvjetničkog društva Zec i partneri d.o.o. Osijek, protiv ovršenice Matee Stojčević iz Rijeke, Bože Starca Jurićeva 4, OIB: 55838434545, radi naplate, dana 14. rujna 2026. godine, donio je slijedeći

     Z A K L J U Č A K 

Određuje se dostava ovosudnog rješenja pod poslovnim brojem Ovr-498/2025-2 od 1.kolovoza 2025.godine sa prijedlogom i prilozima ovršenici Matei Stojčević iz Rijeke, Bože Starca Jurićeva 4, OIB: 55838434545 njenim isticanjem na e-oglasnoj ploči.

Smatrati će se da je dostava obavljena istekom roka od 8 (osam) dana od dana stavljanja na e-oglasnu ploču suda.

                                                 Obrazloženje 

Ovršenici je pokušana dostava na predmetnu adresu prebivališta u Republici Hrvatskoj prema podacima o prebivalištima pribavljenima iz evidencije Ministarstva unutarnjih poslova (JRO MUP RH). Dostava nije uspjela te je stoga ista pokušana još jednom u roku iz čl. 8 st. 6  Ovršnog zakona (NN 112/12, 25/13, 93/14, 55/16, 73/17, 131/20, 114/22, 6/24, dalje OZ), tj. 30 do 60 dana. Kako ni ta ponovna dostava nije uspjela, to je odlučeno kao u izreci ovog zaključka. Smatrati će se da je dostava obavljena istekom osmog dana od dana isticanja pismena na internetskoj stanici e-oglasna ploča sudova, sve sukladno citiranoj zakonskoj odredbi.

   U Rijeci, 14. rujna 2026. 

Viši sudski savjetnik specijalist:
Karolina Peloza

Uputa o pravnom lijeku:
Protiv ovog zaključka nije dopušten pravni lijek (čl. 11 st. 5 OZ).

DNA- ovršenici putem e oglasne ploče uz rješenje od 1.8.2025.godine sa prijedlogom i prilozima
· na znanje pun ovrhovoditelja

